Zorros merke (film, 1940)

Zorros merke (originaltittel The Mark of Zorro) er en amerikansk action- og eventyrfilm fra . Filmen ble produsert av Darryl F. Zanuck og regissert av Rouben Mamoulian. Tyrone Power, Linda Darnell og Basil Rathbone spiller hovedrollene. Filmen er basert på Johnston McCulleys roman The Curse of Capistrano fra 1919.

Alfred Newman ble nominert til Oscar for beste originalmusikk for lydsporet i filmen. Zorros merke ble innlemmet i National Film Registry i 2009, et utvalg av filmer til bevaring i det amerikanske nasjonalbiblioteket Library of Congress. Det amerikanske filminstituttet har kåret filmfiguren Zorro til filmhistoriens 45. beste helteskikkelse.

Handling 
Diego Vega (Tyrone Power) er sønnen til en spansk guvernør i California. Han kommer hjem fra Madrid og oppdager at faren har blitt avsatt av Luis Quintero (J. Edward Bromberg), som har tatt makten ved de militæres hjelp, og utsuger og undertrykker folket. Diego maskerer seg som landeveisrøveren Zorro og går til kamp mot Quintero og hans medhjelper, kaptein Esteban (Basil Rathbone). Han dreper Esteban, og Quintero flykter til Spania.

Medvirkende 
 Tyrone Power som Don Diego Vega / Zorro
 Linda Darnell som Lolita Quintero
 Basil Rathbone som kaptein Esteban Pasquale
 Gale Sondergaard som Inez Quintero
 Eugene Pallette som Friar Felipe
 J. Edward Bromberg som Don Luis Quintero
 Montagu Love som Don Alejandro Vega
 Janet Beecher som Senora Isabella Vega
 George Regas som sersjant Gonzales
 Chris-Pin Martin som Turnkey
 Robert Lowery som Rodrigo
 Belle Mitchell som Maria
 John Bleifer som Pedro
 Frank Puglia som eier
 Eugene Borden som offiser
 Pedro de Cordoba som Don Miguel
 Guy D'Ennery som Don Jose

Referanser

Eksterne lenker 
 

Filmer fra 1940
Actionfilmer fra USA
Eventyrfilmer fra USA
Sort-hvitt-filmer
Engelskspråklige filmer
Filmer bevart i USAs nasjonale filmregister
Nyinnspillinger av filmer
Filmer basert på bøker